|  |
| --- |
| № исх: МКД-11-11-02/2384 от: 26.02.2016 |

**Ілеспе жүкқұжаттарды рәсімдеу, алу, беру, есепке алу, сақтау және ұсыну ережелері**

Этил спиртін және (немесе) алкоголь өнімдерін сату (босату), беру, қайтару, тасымалдау жөніндегі операцияны жүргізу кезінде міндетті тәртіпте этил спиртіне және (немесе) алкоголь өнімдеріне ілеспе жүкқұжаттары (әрі қарай - АІЖ) ресімделеді.

АІЖ рәсімдеу, алу, беру, есепке алу, сақтау және ұсыну тәртібі ҚР Қаржы министрінің 2015 жылдың 19 қаңтарындағы № 35 бұйрығымен бекітілген.

Осы этил спирті және (немесе) алкоголь өнімдеріне ілеспе жүкқұжаттарын рәсімдеу және пайдалану ережесі (бұдан әрі – Ереже) Қазақстан Республикасының жылдың 16 шілдесіндегі «Этил спирті және (немесе) алкоголь өнімдерінің өндірісі мен айналымын мемлекеттік реттеу туралы» Заңының 12-1 бабымен бекітілген.

АІЖ «Салық төлеушінің кабинеті» (web-қосымшасының) интернет-ресурсы арқылы мемлекеттік және (немесе) орыс тілдерінде электронды түрде рәсімделеді.

Бағдарлама этил спирті және (немесе) алкоголь өнімдерінің айналымы саласында іске асыру және бақылау функцияларын жүзеге асыратын мемлекеттік органның интернет-ресурсының (web-порталында) орналастырылады және салық төлеуші үшін қолжетімді болып табылады.

АІЖ алушыларға АІЖ алуды растау жолымен электронды түрде беріледі немесе бағдарламада АІЖ рәсімделген күннен бастап жиырма бес күнтізбелік күн ішінде бас тартылады.

АІЖ растау бағдарламада этил спирті және (немесе) алкоголь өнімдерін алған соң және АІЖ көрсетілген деректерде алшақтықтар болмаған кезде жүзеге асырылады.

Этил спиртін және (немесе) алкоголь өнімдерін экспорттаған және түпкілікті тұтынушыға сату кезінде бағдарламадан алушының растауы талап етілмейді.

Толық емес және (немесе) қате деректер көрсетіле отырып рәсімделген АІЖ, өнім жеткізушінің осындай АІЖ рәсімдеген күнінен кейінгі екі жұмыс күні ішінде жойылуға тиіс.

2016 жылдың 01 қаңтарынан бастап алкоголь өнімдерінің импортына АІЖ енгізілді. Мысалы, Қазақстан Республикасының аумағында этил спирті және (немесе) алкоголь өнімдерінің импорты кезінде АІЖ алушымен:

- Еуразиялық экономикалық одақтың мүшелері болып табылмайтын мемлекеттер аумағынан – Кезендік одақтың және (немесе) Қазақстан Республикасының кедендік заңнамасына сәйкес тауарды шығарған күннен кейінгі күннен кешіктірілмей;

- Еуразиялық экономикалық одақтың мүшелері болып табылатын мемлекеттер аумағынан – Қазақстан Республикасының аумағына енгізген күннен кешіктірілмей рәсімделетін болады.

Этил спирті және (немесе) алкоголь өнімдерінің АІЖ импорты кезінде қағаз тасымалдағыштағы бір данада басылып шығарылады, одан кейін алушы этил спиртінің және (немесе) алкоголь өнімдерінің нақты алынған күнін көрсете отырып қолын қояды. АІЖ импорты кезінде алушыда сақталады.

АІЖ нысаны өнім жеткізуші толтыруы тиіс бағандарда өзгеріссіз қалады, ал импорт кезінде алушы толтырады.

Өнім жеткізушінің және Алушылардың АІЖ түпнұсқаларын жоғалту және бұзуына жол берілмейді.

Алкоголь өнімдерінің жекелеген түрлерін өндіруді және олардың айналымы бойынша Қазақстан Республикасының заңдары бұзылған жағдайда, Қазақстан Республикасының «Әкімшілік құқық бұзушылықтар туралы» кодексінің 282 бабымен жауапкершілік қаралғанын ескертеміз.

**АӘБ бас маманы Қоқымбеков С .Т.**